**«Уйғур авази» газеті**

«Уйғур авази» республикалық қоғамдық-саяси газеті 1957 жылдан бастап Алматы қаласында шыға бастады (1991 жылға дейін «Коммунизм туғи» деп аталған). Басылым әрқашан да Қазақстан халқының бірлігі мен достығының нығаюына өз үлесін қосып келеді. Қоғамдық ұйымдар мен жеке басылымдар көбейген бүгінгі таңда да қазақстандық ұйғырлардың қоғамдық ой-пікірінің қалыптасуында газеттің рөлі ерекше.

Өткен жылдарда «Уйғур авази» газеті бірнеше рет республикалық конкурстардың жеңімпазы атанды: Қазақстан Журналистер одағының Кемел Тоқаев атындағы жүлдесінің иегері (2001), ҚР Журналистика академиясының «Алтын жұлдыз» жүлдесін жеңіп алды (2005). Қазақстан халқы Ассамблеясы ұйымдастырған «Азаматтық, бейбітшілік және ұлтаралық келісім мәселелері бойынша ең үздік мақалалар» конкурсында жеңімпаз атанды (2005).

Қазіргі кезде редакцияда талантты журналистер заман талабына сай қызмет атқарып келеді. Олардың ішінде Қазақстан Республикасының «Мәдениет қайраткері», Журналистер одағы және Жазушылар одағы сыйлықтарының иегерлері бар. Жалпы «Уйғур авази» газеті республика тынысымен өмір сүріп, бұқара назарын өзіне қаратқан беделді басылымдардың бірі. Ұйғыр оқырмандары елімізде болып жатқан өзгеріс-жаңалықтармен, ресми хабарлармен, сондай-ақ, шетел жаңалықтарымен осы газет арқылы танысады. Бүгінгі таңда газет таралымы 13 мыңнан асты. Бұл еліміздегі басқа ұлттық басылымдар арасында ең жоғары көрсеткіш.

**Біздің мекен-жайымыз:**

**090009, Алматы қаласы,**

**Абай даңғылы 143 үй, 6 қабат.**

**Қабылдау бөлмесі: (727) 394-41-31; Факс: (727) 394-37-60**

**сайт:www.uyguravazі.kz; E-mail: u\_avazі@maіl.ru**